
Liszt Ferenc: A Loreley - a dal és a zongoraátirat összehasonlítása

Dolgozatomban Liszt Ferenc (1811-1886) Die Loreley című dalának második változatát és annak zongoraátiratát hasonlítom össze. A két művet alapvetően a zene és a szöveg kohéziójának vizsgálatával elemzem, először a műveket ihlető verset, majd magát a zeneműveket zeneelméleti és formatani szempontból. A dal Heinrich Heine (1797-1856) Buch der Lieder versgyűjteményének Heimkehr (Hazatérés) ciklusában található költeményére íródott.
Dolgozatom bevezető részében szót ejtek a dal és a zongoraátirat mindkét verziójáról, azok keletkezéséről, a műveket ihlető Heine-versről és a költőről általánosságban.

A dolgozat első szakaszában a mű keletkezésének okait vizsgálom meg. Röviden elemzem Liszt és Heine különös kapcsolatát, Liszt munkáját dalaival és azok jelentőségét.

Újabb bekezdésben kitérek Liszt zenei eszközeire, melyeket a dalban és a zongoraátiratban is használ, s ezen eszközök jelentőségét is vizsgálom.

Az elemzést a verssel kezdem, melyben kitérek a mű ihletésének valódi okaira, a valóságban is megtalálható Loreley sziklára, a vers keretes szerkezetére és különleges, nem megszokott formálási jellemzőire, majd kifejtem a mondanivaló lehetséges változatait.

A dalt és a zongoraátiratot formai elemzéssel indítom, melyet táblázatban ismertetek. A két mű összehasonlítása egy átfogó, harmóniai vizsgálattal kezdődik, s ezután találhatóak nagy részenként a zenei elemzések. Először a dalt, majd a zongoraátiratot elemzem, végül összehasonlítom a kettőt. A betűzés a vers mellett egy formatani táblázatban illetve a zenei elemzés mellett is megtalálható. A zenei elemzés szakaszai alatt szemléltető kottapéldák is találhatóak, alátámasztva a leírtakat.



